钦定古今图书集成/明伦汇编/闺媛典/第116卷 > 秋胡行 高适
## 钦定古今图书集成/明伦汇编/闺媛典/第116卷 > 秋胡行 高适

妾本邯郸未嫁时，容华倚翠人未知。一朝结发从君
子，将妾迢迢东鲁〈一作路〉陲，时逢大道无艰阻，君方游
宦从陈汝。蕙楼独卧频度春，彩阁辞君几徂暑。三月
垂杨蚕未眠，携笼结侣南陌边，道逢行子不相识，赠
妾黄金买少年，妾家夫婿经离久，寸心誓与长相守，
愿言行路莫多情，道〈一作送〉妾贞心，在人口。日暮蚕饥
相命归，携笼端饰来庭闱。劳心苦力终无恨。所冀〈一作
贵〉《君恩》、即〈一作那〉可依。闻说行人已归止，乃是向来赠
金子。相看颜色不复言，相顾怀惭有何已。从来自隐
无疑背，直为君情也相会。如何咫尺仍有情，况复迢
迢千里外。《誓将》〈一作此时〉顾恩不顾身，念君此日赴河津。
莫道向来不得意，故欲留规诫后人。